
Beszámoló az alapítvány 2024. évi tevékenységéről


A Pro Canibus Alapítvány 2000 decemberében jött létre, fő tevékenysége azóta is az elhagyott, beteg vagy balesetet szenvedett állatok gyógyítása, ellátása, szenvedéseinek enyhítése, ezt az alapítvány a 2024-es évben is folytatta.
Az alapítvány anyagi helyzete 2024-ben a következőképpen alakult:
Összes bevétel:                             						4.953 000- Ft
      		-   Ebből  SZJA 1%:          	        	3 604 000- Ft  
   		-   Egyéb bev.,adományok:	             1  348 000- Ft     
		-   Banki műveletek bevétele                   1 000,- Ft                                             
 Összes kiadás:                                                    				 5 335 000- Ft
   		-   Ebből alapítványi célra:                4 465 000- Ft 
   		-   Egyéb kiadások:               		  870 000,- Ft
Eredmény: 		             - 381 000- Ft
       Az egyéb bevételek az egyéni adakozásokból és a rendelői gyűjtődobozba tett összegekből tevődnek össze. Az MHB bankos  folyószámlán 2024. december 31-én 
8 562 596 Ft volt.   Ezen kívül a MAGNET bankos számlánkon is található volt 603 633 Ft.  Az előző évhez képest az alapítvány összbevétele több volt, de 2024-ben  az összes kiadás meghaladta az összbevételt, ezért lett az év eredménye negatív.
2024-ben 109 állat (7 kutya és 102 macska) ellátásának költségeit biztosítottuk. Alapítványunk továbbra is élvezi a macskamentő egyesületek bizalmát, ezért hoznak hozzánk ilyen nagy számban sérült és menteni való cicákat.
  A főváros minden kerületéből, sőt néha vidékről is látunk el állatokat. Sok esetben alapítványunknak kell az állat számára gazdát is találni. Előfordul, hogy aki behozza az állatot, az örökbe is fogadja. Minden esetben igyekszünk gondosan eljárni, hogy megfelelő helyre kerüljön az állat, és ne kössön ismét az utcán ki. Az örökbefogadókkal befogadó nyilatkozatot íratunk alá. Minden állatot ivartalanítunk, chipezünk az örökbeadás előtt. Ha nem sikerül gazdát találni egy állatnak, akkor menhelyre kerül.  
      A számlák pár ezer forinttól terjedhetnek akár százezer forintig is, néhány esetben még ennél is több. Ez akkor fordul elő, ha az állaton többszörös műtétet kell végrehajtani. 
Az állatok kezelése általában a pestszentimrei Szent Bernát Kisállat-ambulancián történik, de más  rendelőkben – pl. Chiru-Vet Kft, Budapesti Állatkórház, FeliCaVet kft – is látnak el balesetet szenvedett állatokat, amit aztán az alapítvány fizet ki.  Minden állatot saját dokumentációval látunk el, hozzá csatolva a számlákat is.
Az egyéb kiadások leginkább az szja 1%-os kampány kiadásait jelentették. A 2024-es évben is csak internetes felületeken történt a kampány, a Trinety Media Kft-vel kötött szerződésünk alapján.
2024-ben is folytatódott az együttműködés az Állatorvosi Egyetem által létre hozott Állatvédelmi Szervezettel.
   Az elmúlt évben a kuratóriumi tagok személyében változás nem történt. A kuratórium tagjai munkájukért semminemű juttatásban nem részesültek.

Budapest, 2025. máj. 21.

                                                                                Fazekas Lászlóné
                                                                              a  kuratórium elnöke  

A kuratórium a beszámolót 4  szavazattal elfogadta.

Budapest, 2025. május 26.

                                                                                Fazekas Lászlóné
                                                                              a  kuratórium elnöke  

